পৃথিবীতে সশস্ত্র মুক্তিযুদ্ধে বিজয় অর্জনের মাধ্যমে স্বাধীন-সার্বভৌম দেশ হিসেবে গোড়াপত্তন করেছে এমন দেশের সংখ্যা খুবই কম। ’৭১-এ মুক্তিযুদ্ধ করে এক সাগর রক্তের বিনিময়ে আমরা স্বাধীন রাষ্ট্রের জন্ম দিয়েছি। কাজেই আর দশটা সার্বভৌম রাষ্ট্রের চেয়ে বিশ্বদরবারে বাংলাদেশের মর্যাদাই আলাদা। স্বাধীন দেশ আত্মমর্যাদা নিয়ে বিশ্বদরবারে মাথা উঁচু করে থাকবে সেটাই বাস্তবতা। কিন্তু কূটনৈতিক ব্যর্থতা, ক্ষমতাশ্রয়ী নতজানু রাজনীতি এবং কিছু কিছু দেশের প্রতি অতি ভক্তির কারণে সে মর্যাদা বিনষ্ট হচ্ছে। বিশ্বের ৫৩টি দেশে আমাদের এম্বাসি বা হাইকমিশন ডিপ্লোমেটিক মিশন রয়েছে ৫৯টি। ওই সব এম্বাসির দায়িত্বপ্রাপ্তরা কি যথাযথভাবে দায়িত্ব পালন করছেন? আর সরকার সব ক্ষেত্রে মাথা উঁচু করে থাকতে পারছে?